Kamala Harris

Kamala Devi Harris (, ; lahir 20 Oktober 1964) ialah seorang ahli politik dan peguam Amerika Syarikat yang berkhidmat sebagai Presiden Amerika Syarikat ke 47 dari 2025 & Naib Presiden Amerika Syarikat ke-49 dari 2021 hingga 2025. Beliau ialah presiden & naib presiden wanita pertama dan pegawai wanita tertinggi dalam sejarah Amerika Syarikat, serta naib presiden Amerika Afrika pertama dan Asia pertama.

Seorang ahli Parti Demokratik, beliau berkhidmat sebagai peguam negara California dari 2011 hingga 2017 dan sebagai senator Amerika Syarikat yang mewakili California dari 2017 hingga 2021. Harris menjadi naib presiden selepas mengangkat sumpah pada Januari 2021 bersama Presiden Joe Biden, selepas mengalahkan penyandangnya Donald Trump dan naib presiden Mike Pence dalam pilihan raya 2020.

Dilahirkan di Oakland, California, Harris lulus dari Universiti Howard dan University of California, Hastings College of the Law. Beliau memulakan kerjayanya di Pejabat Peguam Daerah Alameda County, sebelum direkrut ke Pejabat Peguam Daerah San Francisco dan kemudian pejabat Peguam Bandar San Francisco. Pada tahun 2003, beliau telah dipilih sebagai peguam daerah San Francisco. Beliau telah dipilih sebagai Peguam Negara California pada tahun 2010 dan dipilih semula pada tahun 2014. Harris berkhidmat sebagai senator Amerika Syarikat junior dari California dari 2017 hingga 2021. Harris mengalahkan Loretta Sanchez dalam pilihan raya Senat 2016 untuk menjadi wanita Amerika Afrika kedua dan Amerika Selatan pertama yang berkhidmat di Senat Amerika Syarikat. Sebagai senator, beliau menyokong pembaharuan penjagaan kesihatan, undang-undang persekutuan ganja, laluan ke kewarganegaraan untuk pendatang tanpa izin, Akta DREAM, pengharaman senjata serangan, dan pembaharuan cukai progresif. Beliau mendapat profil kebangsaan untuk soalannya yang ditujukan kepada pegawai pentadbiran Trump semasa sidang Senat, termasuk calon Mahkamah Agung kedua Trump, Brett Kavanaugh, yang dituduh melakukan serangan seksual.

Harris mengumumkan pencalonan dirinya untuk bertanding sebagai calon presiden Demokrat 2020, tetapi menarik diri. Calon presiden dari parti yang sama, Joe Biden memilihnya sebagai pasangan regu beliau pada Ogos 2020. Mereka bertanding atas nama tiket Biden–Harris, dan kemudiannya memenangi pilihan raya umum pada November. Beliau memegang jawatan sebagai naib presiden Amerika Syarikat pada 20 Januari 2021.

Pada Julai 2024, Harris secara rasmi menjadi calon presiden andaian bagi Demokrat sebelum disahkan sebagai calon rasmi dalam Konvensyen Parti Demokrat yang dijadual berlangsung pada 19–22 Ogos 2024. Perkara ini berlaku selepas beliau mengumumkan akan bertanding dalam pilihan raya umum 2024, menggantikan Joe Biden yang menarik diri akibat masalah tertentu. Beliau membawa slogan kempen "When we fight, WE WIN" Harris kemudiannya tewas, dan menamatkan kepimpinannya pada 20 Januari 2025.

 Awal hidup 
Beliau dilahirkan di Pusat Perubatan Kaiser Permanente Oakland di Oakland, California. Beliau anak sulung dari dua adik-beradik hasil perkahwinan Shyamala Gopalan, seorang penyelidik kanser, nutrisi dan endokrinologi serta aktivis hak sivil dari Chennai, Tamil Nadu, dan Donald Harris, ahli ekonomi asal Jamaika; kedua-dua ibubapanya mula berkenalan saat mereka masih menjadi mahasiswa di Universiti California, Berkeley.

Kamala sering mengunjungi kampung ibunya semasa muda menjalinkan hubungan penting dengan keluarga besarnya, beliau juga adakala bersembahyang di kuil bersama ibunya. Kedua-dua ibubapa Kamala bercerai pada tahun 1971, beliau mengikuti ibu dan adiknya berpindah ke Kanada 5 tahun kemudian.

Kamala melanjutkan pelajaran di Universiti Howard pada tahun 1986 dan memperoleh ijazah dalam sains politik.

Kerjaya
Pada tahun 1989, Harris menjadi peguam setelah belajar di Hastings College of Law di Universiti California. Beliau bekerja di pejabat peguam daerah Alameda pada tahun 1990. Pada tahun 1998, Harris berpindah untuk bekerja di pejabat peguam daerah San Francisco. Pada tahun 2003, Harris menjadi Peguam Daerah San Francisco.

Beliau bekerja sebagai Peguam Negara bagi negeri California sehingga tahun 2017 apabila beliau menjadi senator untuk California.

 Senat Amerika Syarikat 
Pada awal tahun 2016, Harris berkata bahawa beliau akan mencuba menjadi senator setelah penyandang, Barbara Boxer tidak akan bertanding untuk penggal berikutnya. Harris memenangi jawatan itu pada tahun 2016 dan menjadi senator pada 3 Januari 2017.

 Kempen presiden 2020 
Pada 21 Januari 2019, Harris secara rasmi mengumumkan kempennya untuk menjadi calon Presiden Amerika Syarikat pada pilihan raya presiden Amerika Syarikat 2020. Setelah berbulan-bulan jumlah pengundian jatuh dan wang kempen agak rendah, beliau mengakhiri kempennya pada 3 Disember 2019.

 Kempen naib presiden 
Pada 11 Ogos 2020, Biden memilih Harris sebagai calon gandingan untuk naib presiden; hal ini selari dengan komitmen dinyatakan Biden sendiri yang mengehendaki Timbalan Presidennya kalangan kaum wanita pada Mac tahun sama. Kedua-dua mereka disahkan sebagai calon utama Parti Demokrat di Sidang Kebangsaan Parti Demokrat seminggu kemudian pada 18 Ogos.

Pada 7 November tahun sama, gandingan mereka berdua berjaya mengalahkan Donald Trump dan Mike Pence dalam pilihan raya presiden; Kamala kemudiannya terpilih sebagai Naib Presiden sebagai penjawat pertama  Naib Presiden dari kaum wanita, serta bangsa Afrika dan Asia.

 Naib Presiden Amerika Syarikat (2021–2025) 
Selepas pemilihan Joe Biden sebagai presiden A.S. pada pilihan raya 2020, Harris mengambil alih jawatan naib presiden Amerika Syarikat pada 20 Januari 2021. 

Harris melepaskan jawatan Senator pada 18 Januari 2021, dua hari sebelum beliau mengangkat sumpah sebagai naib presiden.

 2021 
Pada 20 Januari, Harris secara rasmi mengangkat sumpah sebagai naib presiden. Beliau menjadi naib presiden wanita yang pertama dan juga orang kulit berwarna pertama yang memegang jawatan tersebut sejak Charles Curtis, orang asal Amerika, yang berkhidmat di bawah Herbert Hoover dari tahun 1929 hingga 1933. Beliau juga menjadi orang ketiga keturunan bukan Eropah untuk menjawat salah satu jawatan tertinggi di cabang eksekutif selepas Curtis dan bekas Presiden Barack Obama.

Beberapa jam selepas mengangkat sumpah, Harris memulakan tugasnya sebagai naib presiden dengan mengetuai sumpah jawatan kepada tiga senator baru iaitu Alex Padilla–pengganti beliau–Raphael Warnock dan Jon Ossoff. Harris selaku presiden Senat Amerika Syarikat menerima sambutan hangat apabila beliau memasuki dewan Senat untuk pertama kalinya sebagai naib presiden.

Harris memberikan undi pemutus pertama pada 5 Februari 2021. Pada bulan Februari dan Mac, undi pemutus Harris dalam peranannya sebagai Presiden Senat sangat penting dalam meluluskan pakej rangsangan Akta Penyelamat Amerika 2021 yang dicadangkan oleh Presiden Biden kerana tidak ada senator Republikan di Senat yang mengundi untuk meluluskan pakej tersebut.

Dalam cerita yang disingkirkan oleh New York Post pada bulan April 2021, mereka menyatakan bahawa buku kanak-kanak Harris, Superheroes Are Everywhere diedarkan secara banyak melalui "kit selamat datang" yang diberikan kepada anak-anak pendatang di sebuah tempat perlindungan di Long Beach, California. Walaubagaimanapun, hanya satu salinan buku yang telah disumbangkan oleh orang ramai. Penulis cerita asal, Laura Italiano, mendakwa bahawa dia terpaksa menulis cerita itu bertentangan dengan kehendaknya dan akibatnya dia mengundurkan diri dari New York Post.

Pada bulan April 2021, Harris menunjukkan bahawa beliau ialah orang terakhir di bilik sebelum Presiden Biden memutuskan untuk membawa sema semua pasukan tentera A.S. dari Afghanistan dan memberi komen bahawa presiden itu mempunyai "keberanian yang luar biasa" dan "membuat keputusan berdasarkan apa yang beliau benar-benar percaya ... bahawa ianya adalah perkara yang betul untuk dilakukan."

Harris melakukan kunjungan antarabangsa pertamanya sebagai Naib Presiden pada bulan Jun 2021, mengunjungi Guatemala dan Mexico dalam usaha menangani punca-punca peningkatan migrasi dari Amerika Tengah ke Amerika Syarikat. Semasa lawatannya, dalam sidang media bersama dengan Presiden Guatemala Alejandro Giammattei, Harris merayu kepada para migran, dengan menyatakan "Saya ingin jelas kepada orang-orang di rantau ini yang sedang memikirkan untuk melakukan perjalanan masuk ke Amerika Syarikat: Jangan datang. Jangan datang."

 2022 
Pada 8 April 2022, Harris selaku Naib Presiden merangkap Presiden Senat Amerika Syarikat, mengetuai sidang undi pengesahan Hakim Ketanji Brown Jackson, untuk menjadi Hakim Bersekutu Mahkamah Agung Amerika Syarikat. Jackson disahkan pencalonannya dengan 50 senator Demokrat (termasuk 2 senator bebas yang kaukus dengan parti Demokrat) mengundi untuk mengesahkan bersama 3 senator Republikan, dan 47 senator Republikan menentang. Ketika Jackson mengangkat sumpah, beliau akan menjadi hakim bersekutu wanita Afrika-Amerika pertama di Mahkamah Agung Amerika Syarikat.

Harris berkhidmat sebagai naib presiden sehingga 20 Januari 2025, di mana beliau diganti oleh JD Vance.

Anugerah dan penghormatan
Pada tahun 2020, Harris dan Biden dinamakan Time Person of the Year.

 Kehidupan peribadi 
Harris berkahwin dengan Doug Emhoff pada 22 Ogos 2014, di Santa Barbara, California dengan adik perempuannya, Maya Harris sebagai perasmi majlis. Sehingga Ogos 2019, Harris dan Emhoff dianggarkan mempunyai nilai bersih $5.8 juta.

Catatan

 Rujukan 

 Pautan luar 

 Rasmi 
 Laman web Senat A.S.
 Laman web kempen

 Lain-lain 



Kategori:Kelahiran 1964
Kategori:Orang hidup
Kategori:Ahli kabinet pentadbiran Biden
Kategori:Ahli politik Amerika Syarikat
Kategori:Senator Amerika Syarikat
Kategori:Naib Presiden Amerika Syarikat
Kategori:Time Person of the Year
Kategori:Orang Amerika Syarikat berketurunan India
Kategori:Orang Amerika Syarikat berketurunan Tamil
Kategori:Anggota Parti Demokrat (Amerika Syarikat)
Kategori:Orang Tamil
Kategori:Orang Tamil Amerika